Diari Oficial de la Generalitat Valenciana


Sumari del DOGV 6159, del 04-12-2009 (2009/13600)

Resolució de 21 d'octubre de 2009, del director general d'Urbanisme, per la qual s'esmenen les deficiències a què es refereix l'acord de la Comissió Territorial d'Urbanisme de 28 de maig de 2008 i es declara definitivament aprovada la modificació de les normes subsidiàries i homologació del sector industrial d'Alfarp.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6159

Data del DOGV
:   04-12-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/13165


Data del document
:   21-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alfarb
    * pla d'urbanisme

Resolució de 21 d'octubre de 2009, del director general d'Urbanisme, per la qual s'esmenen les deficiències a què es refereix l'acord de la Comissió Territorial d'Urbanisme de 28 de maig de 2008 i es declara definitivament aprovada la modificació de les normes subsidiàries i homologació del sector industrial d'Alfarp. [2009/13642]  
Vist l'expedient instruït per a l'aprovació definitiva del document de modificació normes subsidiàries (d'ara endavant NS) i homologació del sector industrial d'Alfarp, es destaquen els següents:  
Antecedents  
Primer. La Comissió Territorial d'Urbanisme de València, en sessió celebrada el 28 de maig del 2008, va adoptar l'acord següent:  
"En relació amb la modificació de les normes subsidiàries (d'ara endavant NS) i homologació sector industrial, remés per l'Ajuntament d'Alfarp, es destaquen els següents:  
Antecedents  
U. Tramitació municipal  
El projecte es va sotmetre a informació per Acord de 23 de juny del 2005. Transcorreguda l'exposició pública (DOGV núm. 5038, de 29 de juny del 2005 i diari Las Provincias de 4 de juliol del 2005), en la qual es van presentar al·legacions que van ser desestimades, va recaure sobre el projecte acord d'aprovació provisional el 20 de desembre del 2005.  
Encara que en principi el promotor de l'actuació era l'AIU polígon industrial Alfarp-Llombai, per acord plenari de 20 de maig del 2008 l'Ajuntament assumeix com a pròpia la promoció del projecte de modificació de les NS i homologació del sector industrial.  
Dos. Documentació  
El projecte consta d'homologació -que conté memòria informativa, memòria justificativa i plànols-, estudi d'impacte ambiental, estudi acústic i estudi de paisatge.  
Tres. Objecte  
Delimitació d'un sector de sòl urbanitzable industrial, reclassificant 222.922 m2 de sòl no urbanitzable d'especial protecció agrícola.  
El nou sector està previst en el concert previ informat pel director general de Planificació i Ordenació Territorial el 30 de maig del 2005, i es desenvolupa conjuntament amb el sector industrial de Llombai.  
Els límits de l'àmbit d'actuació són:  
- Nord: camí de València i límit municipal  
- Sud: carretera de Catadau a Benifaió  
- Est: sòl no urbanitzable. En projecte la nova CV-50.  
- Oest: llit riu Magre.  
Quatre. Determinacions del projecte  
La modificació de les NS i homologació sectorial modificativa defineix les determinacions de caràcter estructural del sector que es delimita:  
1. Directrius definitòries de l'estratègia d'evolució urbana i ocupació del territori: modifiquen les determinades en les NS i s'ajusten a les contingudes en el concert previ ja informat per la CTU.  
2. Classificació del sòl: es reclassifiquen 222.922 m2 de sòl no urbanitzable d'especial protecció agrícola a urbanitzable.  
3. Zones d'ordenació urbanística: l'ús global és l'industrial, i són compatibles els hotelers, recreatius, oficines, serveis de vendes automòbil, magatzems, equipaments, etc. i prohibit el residencial.  
4. Delimitació de sectors: s'ha delimitat el sector d'acord amb els requisits de l'art. 20 de la Llei 6/1994, de 15 de novembre, reguladoFITXA DE PLANEJAMENT I FITXA DE GESTIÓ  
  
\* \* \* \* \*  
ra de l'activitat urbanística (d'ara endavant LRAU), els seus límits es configuren amb elements de la xarxa primària i secundària.  
5. Béns de domini públic no municipal: hi ha un camí ramader denominat assagador del Camí de València, de 20,89 metres d'amplària i una superfície de 4.612,27 m2 dins del sector.  
6. Establiment de l'àrea de repartiment i aprofitament tipus: s'estableix una àrea de repartiment, coincident amb el sector i l'única unitat d'execució definida.  
7. Delimitació de la xarxa primària o estructural: l'assagador del Camí de València i el vial intern que travessa longitudinalment el sector, fins a connectar amb la rotonda d'accés a aquest situada en la CV-520; des d'aquesta s'enllaçarà directament amb l'eixida de l'autovia CV-50.  
FICHA DE PLANEAMIENTO Y FICHA DE GESTIÓN:  
Cinc. Tramitació autonòmica  
Durant la tramitació de l'expedient s'han sol·licitat els informes següents:  
- Ministeri de Foment. Demarcació de Carreteres de l'Estat.  
- Diputació. Servei de Vies i Obres.  
- ST de Medi Ambient. ST de Camins Ramaders.  
- Àrea d'Urbanisme.  
- Conselleria d'Infraestructures i Transports. Divisió de Recursos Hidràulics.  
- Conselleria d'Infraestructures i Transports. Divisió de Carreteres.  
- Conselleria d'Infraestructures i Transports. DG de Transports.  
- Conselleria d'Infraestructures i Transports. DG d'Energia.  
- ST d'Agricultura.  
- Servei d'Ordenació Territorial.  
- DG de Gestió del Medi Natural.  
- Unitat d'Activitats Qualificades.  
- Confederació Hidrogràfica del Xúquer.  
El 13 de març del 2006, la Divisió de Carreteres (Conselleria d'Infraestructures i Transports) emet el següent informe desfavorable:  
"Primer. La zona de protecció de la carretera CV-520 és de 25 metres des de la vora exterior de la calçada i de la futura variant serà de 100 metres. Es qualificarà com a espai lliure de reserva viària i l'únic ús compatible del qual serà l'enjardinament.  
Segon. A més es requerirà un estudi acústic i un estudi de trànsit que garantisca que el planejament viari proposat no presenta problemes futurs de capacitat i per tant fa sostenible el desenvolupament, tant en les interseccions d'accés com en el vial entre l'enllaç a l'accés."  
El 15 de juny del 2006, l'esmentada Divisió de Carreteres emet un informe favorable respecte a l'estudi de trànsit i desfavorable "al sector que assumirà les conclusions de l'estudi de trànsit realitzat reflectint-les en les fitxes de planejament i/o gestió que són:  
- Duplicació de la carretera CV-520 des de l'enllaç de la futura autovia fins a l'encreuament actual de la CV-50  
- Duplicació de la carretera CV-50 des de l'eixida del municipi al futur enllaç nord."  
Finalment, el 24 de setembre del 2007 l'esmentat òrgan emet informe favorable.  
Amb dates 5 d'octubre del 2006 i 22 de juny del 2007, el ST de Camins Ramaders emet informes desfavorables pel fet que s'inclou l'assagador del Camí de València "com a superfície computable del sector a l'efecte de compliment dels estàndards urbanístics, la qual cosa és incompatible amb el seu caràcter de domini públic".  
En data 24 d'octubre del 2006, la Unitat d'Activitats Qualificades emet un informe favorable.  
Amb data 22 de desembre del 2006, el Servei de Suport Tècnic emet un informe sobre l'estudi de paisatge en què es conclou que l'esmentat estudi és innecessari ja que s'ha conclòs el tràmit d'informació pública del projecte amb anterioritat a l'1 de febrer del 2006, data d'entrada en vigor de la LUV.  
Amb data 11 de gener del 2007, la DG de Patrimoni Cultural emet un informe favorable.  
En data 23 de març del 2007, el ST d'Agricultura emet un informe favorable.  
Després d'un primer informe desfavorable de data 4 d'octubre del 2006, el 4 de juny del 2007 el Servei d'Ordenació Territorial emet un informe favorable condicionat "a l'aprovació de l'estudi d'inundabilitat en considerar suficientment complides les previsions contingudes en el PATRICOVA. L'aprovació de l'estudi es considera subsumida en la de l'instrument de planejament que habilita l'actuació (Pla parcial), i ha de complir les condicions següents:  
- L'Ajuntament d'Alfarp, com a administració competent, ha de verificar el compliment de les mesures correctores proposades en l'estudi d'inundabilitat i l'establida en l'article 30 de la normativa del Pla referent al fet que l'ordenació detallada del sòl urbanitzable del sector industrial A-1-Alfarp, limítrof amb el llit del riu Magre, ha de disposar de terrenys destinats a espais lliures i zones verdes públiques al llarg de tota la seua extensió. Els esmentats espais lliures i zones verdes han de complir les condicions dimensionals exigides per als jardins per la legislació urbanística aplicable. El tractament i l'enjardinament serà l'adequat al seu caràcter inundable i de suport d'un ecosistema ripari. No es poden computar en cap cas com a zona verda els terrenys ocupats pel llit.  
- El promotor ha de presentar en el Servei d'Ordenació Territorial de la Conselleria de Territori i Habitatge els plànols d'ordenació del sector SUD A-1-Alfarp juntament amb l'annex de la xarxa de drenatge del projecte d'urbanització del sector industrial, que ha de preveure la construcció d'uns canals de protecció a les zones Sud A2 i A1-Alfarp que arrepleguen les aigües del drenatge transversal de la futura autovia CV-50, provinents dels barrancs d'Antoní la Sardinera, del Castell, i de la senda de l'Estepar, com també la canalització del barranc de la Creueta i adequació de la desembocadura, d'acord amb els cabals obtinguts en l'estudi d'inundabilitat.  
D'altra banda, en el moment que l'actuació afecte el domini públic hidràulic i/o zona de policia o a la possible incidència en el règim de corrents, ha d'ajustar-se al que disposa la normativa vigent (Text refós de la llei d'aigües i la resta de disposicions que la despleguen), igualment s'ha d'obtenir autorització prèvia per a l'abocament de les aigües pluvials, com també si es preveu realitzar captacions d'aigua superficial o subterrània".  
Amb data 11 de febrer del 2008, l'Àrea de Carreteres de la Diputació emet l'informe següent:  
"1. Si bé en les fitxes de gestió el sector assumeix a càrrec seu el desdoblament des del pont fins a la futura CV-50 i l'accés, aquest s'ha d'adaptar a la solució de l'estudi de planejament realitzat per aquesta Diputació.  
2. La zona de protecció serà de 50 metres mesurats des de la línia blanca del costat de la calçada del futur desdoblament.  
3. S'ha de realitzar un estudi de soroll amb relació a la carretera, i s'han d'adoptar a càrrec del sector les mesures correctores, si calen.  
4. S'ha de realitzar un estudi paisatgístic i de contaminació lumínica i visual amb relació a la carretera, i s'han d'executar a càrrec del sector les mesures correctores necessàries (incloent-hi el condicionament de la zona de protecció).  
5. S'ha de garantir a càrrec del sector un itinerari de vianants i ciclista que unisca aquest amb el nucli urbà.  
6. Igualment cal destacar que el desenvolupament del sector queda condicionat a l'execució de la nova CV-50, atés que l'accessibilitat proposada es basa en la posada en servei d'aquesta. En cas contrari i que el polígon es desenvolupe abans de la posada en servei de la CV-50, s'ha d'estudiar una accessibilitat alternativa que el sector estarà obligat a construir, i ha de tenir el vistiplau d'aquesta Diputació".  
En data 12 de febrer del 2008, la DG de Gestió del Medi Natural emet declaració d'impacte ambiental, del següent tenor literal:  
"Primer  
Abans de l'aprovació definitiva d'aquesta Conselleria, el promotor ha de presentar, en el Servei d'Ordenació Territorial de la Conselleria de Territori i Habitatge els plànols d'ordenació del sector SUD A-1 juntament amb l'annex de la xarxa de drenatge del projecte d'urbanització del sector industrial, que ha de preveure la construcció d'uns canals de protecció a les zones Sud A-2 i A-1 Alfarp que arrepleguen les aigües del drenatge transversal de la futura autovia CV-50, provinents dels barrancs d'Antoní la Sardinera, del Castell i de la senda de l'Estepar, com també la canalització del barranc de la Creueta i adequació de la desembocadura, d'acord amb els cabals obtinguts en l'estudi d'inundabilitat.  
Segon  
Estimar acceptable a l'efecte ambiental i sense perjudici de l'obtenció prèvia de les autoritzacions sectorials que se li apliquen, la modificació de les NS d'homologació del sector industrial d'Alfarp (València), sempre que aquest es desenvolupe d'acord amb el que estableix la documentació presentada i supeditat al compliment dels condicionants que es desenvolupen en el punt tercer d'aquesta declaració, els quals han d'establir-se en la fitxa de planejament.  
Tercer  
Se supedita l'aprovació definitiva a què es reflectisca en les fitxes de planejament i gestió del sector els següents condicionants:  
1. Abans de l'inici de les obres, ha de presentar l'informe sol·licitat en data 24 de maig del 2005 a la Confederació Hidrogràfica del Xúquer per al subministrament, sobre la disponibilitat i compatibilitat de l'esmentat increment amb les previsions dels plans hidrològics, a més de la no afectació o menyscabament a altres usos exigents legalment implantats, regulat en l'art. 19.2 de la Llei 4/2004, de 30 de juny, de la Generalitat, d'ordenació de territori i protecció del paisatge.  
2. L'Ajuntament, com a administració competent, ha de verificar el compliment de les mesures correctores proposades en l'estudi d'inundabilitat i l'establida en l'article 30 de la normativa del Pla referent al fet que l'ordenació detallada del sòl urbanitzable del sector industrial A-1, limítrof amb el llit del riu Magre, ha de disposar de terrenys destinats a espais lliures i zona verda públics al llarg de tota la seua extensió. Aquests espais lliures i zones verdes han de complir les condicions dimensionades exigides per als jardins per la legislació urbanística aplicable. El tractament i l'enjardinament serà l'adequat al seu caràcter inundable i de suport d'un ecosistema ripari. No es poden computar en cap cas com a zona verda els terrenys ocupats pel llit.  
3. No es donaran les llicències d'activitat a les indústries:  
- Fins que no estiga executada i preparada per al funcionament la nova EDAR projectada en l'extrem sud-oest del sector proposat, pegada al riu Magre i a la carretera CV-520,   
- Fins que no estiga resolt el corresponent expedient d'autorització d'abocament de l'efluent de la depuradora i de les aigües pluvials al riu Magre (article 100 del Text refós de la llei d'aigües) i la complementària autorització o concessió per a la reutilització de l'esmentat efluent.  
Recordar que aquesta EDAR donarà servei al polígon adjacent de Llombai, i que en la declaració d'impacte ambiental d'aquest sector, emesa per aquest Servei en data 17 de desembre del 2007, també es condiciona l'obtenció de les llicències d'activitat a l'execució de l'esmentada EDAR.  
Queden prohibits els abocaments al barranc sense depuració prèvia.  
4. L'abocament generat pel desenvolupament urbanístic ha de complir els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'entitat de sanejament a fi de preservar la integritat del sistema de sanejament i la qualitat de l'efluent.  
5. Han de respectar-se les zones de protecció i de domini públic per afecció de la futura CV-50 i de la carretera CV-520, exposades en la Llei 6/1991, de 27 de març, de carreteres de la Comunitat Valenciana, com també la Llei 14/2005, de 23 de desembre, de mesures fiscals, de gestió financera i administrativa, i d'organització de la Generalitat Valenciana.  
6. L'homologació ha de complir tots els requisits exigits per l'article 12 de la Llei 3/95, de 23 de març, de camins ramaders, que tracta de les modificacions del traçat dels camins ramaders com a conseqüència d'una nova ordenació territorial. Així mateix, s'ha de mantenir l'amplària legal dels camins ramaders afectats establida en 20,89 metres per a l'assagador del Camí de València i 75,22 metres per a l'assagador Reial d'Aragó. A més, s'ha de respectar el caràcter de domini públic dels camins ramaders, ja que la superfície d'aquests no computa a l'efecte de compliment d'estàndards urbanístics.  
7. La xarxa d'aigües pluvials del sector ha de travessar un separador de greixos, olis i sòlids en suspensió abans de l'abocament.  
8. L'Ajuntament ha d'exigir a les empreses, després de la realització de les obres, certificats de recepció de residus sòlids inerts per part d'abocadors o empreses autoritzades per a la gestió d'aquest tipus de residus.  
9. Durant la fase d'execució, s'ha de definir l'àrea on quedarà aparcada temporalment la maquinària d'obra i indicar, si és procedent, el lloc on s'han de dur a terme les labors de neteja i manteniment d'aquesta. Així mateix, es recorda que els canvis d'oli, filtres i qualsevol altre residu de manteniment de maquinària i vehicles han de ser degudament gestionats per taller o gestor de residus tòxics i perillosos degudament autoritzat. S'ha d'exigir a les empreses els certificats que acrediten l'entrega dels residus generats a empreses gestores autoritzades.  
10. Seran de compliment obligatori els condicionants descrits per als elements etnològics que es veuran afectats per l'actuació i que van ser imposats en l'informe de la Direcció General de Patrimoni Cultural Valencià, de data 7 de maig del 2007, relatiu a la modificació de les NS d'Homologació del sector industrial de Llombai (València), expedient d'aquest Servei amb núm. 45/6660-NEG.  
11. Durant la fase d'execució, s'ha de preveure i identificar una zona per a la recollida dels materials que s'han d'emprar en les obres d'urbanització i edificació, i evitar l'ocupació dels terrenys limítrofs.  
12. S'ha de garantir la continuïtat de totes les infraestructures de reg, canalitzacions i canonades que travessen el sector i que tinguen una funcionalitat més enllà dels límits d'aquest. La séquia d'Alèdua ha de ser entubada, soterrada o conservada, al seu pas pel sector.  
Qualsevol desviació o alteració ha de tenir l'autorització de la comunitat de regants propietària o, en tot cas, de la Confederació Hidrogràfica del Xúquer, qui determinarà la forma en què es duran a terme les actuacions proposades.  
13. Per a l'adequació de la zona verda s'ha d'utilitzar terra adequada, en cap cas residus, i espècies vegetals autòctones que no requerisquen gran quantitat d'aigua per a la subsistència. Aquestes espècies han d'emprar-se igualment en la restauració dels possibles talussos naturals que s'executen amb motiu de la urbanització.  
En el cas que els cultius limítrofs estiguen afectats durant les obres, s'han de realitzar els treballs de restitució de la situació original d'aquests."  
Amb data 22 de maig del 2008, la DG de Transports de la Conselleria d'Infraestructures i Transports emet un informe, que conclou així:  
"...Es considera necessari que s'incorpore a l'expedient l'execució, a càrrec del sector, d'un itinerari ciclista/de vianants que garantisca la correcta connexió del sector industrial amb el nucli urbà, a fi d'evitar que els fluxos de transport generats es polaritzen entorn del vehicle privat, potenciant així l'ús de formes no motoritzades.  
Així mateix, l'esmentat itinerari ciclista s'ha de prolongar a través del sector fins a la connexió amb la ruta ciclista CR-520 que discorre pels seus voltants. L'itinerari complet es recull en els corresponents plànols d'ordenació i en les fitxes de planejament i gestió."  
Sis. Aigua i sanejament  
Amb data 12 d'abril del 2006, l'Entitat de Sanejament d'Aigües (EPSAR) emet un informe favorable, del tenor literal següent:  
"... per al cas en què l'urbanitzador responsable del desenvolupament urbanístic decidisca no resoldre el sanejament i depuració de les aigües residuals generades per les seues actuacions mitjançant la construcció d'una EDAR pròpia i sol·licite en un futur la connexió a un sistema públic de sanejament i depuració, aquesta Entitat de Sanejament d'Aigües informa la viabilitat del tractament en l'EDAR de Marquesat de les aigües residuals generades per l'homologació modificativa del sector industrial d'Alfarp sempre que es complisquen els condicionants següents:  
1. Al seu dia, l'urbanitzador responsable del desenvolupament urbanístic ha de realitzar la corresponent sol·licitud de la connexió al sistema públic de sanejament i depuració. Les obres necessàries per a la connexió de les aigües residuals a les infraestructures públiques seran efectuades pel peticionari al seu compte i risc.  
2. En tot cas, l'abocament generat pel desenvolupament urbanístic de referència ha de complir els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'Entitat de Sanejament d'Aigües a fi de preservar la integritat del sistema de sanejament i la qualitat de l'efluent. A aquests efectes l'urbanitzador ha de preveure que abans del punt de connexió ha de disposar una arqueta de registre de la mateixa tipologia que la que figura en el model d'ordenança d'abocaments a la xarxa municipal de clavegueram editat per aquesta Entitat de Sanejament d'Aigües, dotada, a més, de guies per a la instal·lació d'una arqueta de bagants que permeta la desconnexió de l'abocament (així mateix, ha de preveure la construcció sobre aquesta arqueta d'una caseta que permeta la instal·lació d'equips de mesura en continu, tancada amb clau).  
3. Perquè es puga realitzar la connexió efectiva, han d'estar executades les actuacions previstes.  
4. Amb anterioritat a l'execució de la connexió al sistema públic de sanejament i depuració, s'ha d'ingressar a l'Entitat de Sanejament d'Aigües la quantitat resultant de 734.850 €, a l'efecte de la qual ha d'establir-se, si és procedent, l'oportú conveni entre l'Entitat de Sanejament d'Aigües i l'Ajuntament d'Alfarp".  
Cal destacar que, en relació amb el punt 3 de les conclusions de l'informe d'EPSAR, aquest informa en el punt 2 dels antecedents que "en el II Pla director de sanejament i depuració de la Comunitat Valenciana es preveuen actuacions tant en el sistema de tractament com en la xarxa de col·lectors d'aquest sistema de sanejament per a l'anualitat del 2008". L'Ajuntament d'Alfarp ha aportat pla d'ubicació de la futura EDAR.  
En data 4 d'octubre del 2007, l'Ajuntament d'Alfarp remet a aquests Serveis Territorials informe de recursos hídrics el contingut del qual és d'acord amb el que exigeix la interlocutòria de Sala Contenciosa Administrativa del TSJ de la Comunitat Valenciana, de 15 de gener del 2007, en el Recurs núm. 1/1003/2006.  
Aquest informe i el projecte tècnic es van remetre a la Confederació Hidrogràfica del Xúquer per a la convalidació, amb data 12 de novembre del 2007, la qual ha emés un informe favorable, en data 16 d'abril del 2008, respecte a l'afecció al domini públic hidràulic, al règim de corrents i respecte a la disponibilitat de recursos hídrics, concloent que "...els instruments de planejament que desenvolupe aquest Pla han d'acreditar que l'increment de demanda que generen està emparat per concessió o títol habilitant, ferm o en estat de tramitació tal que permeta complir el que prescriu l'article 19.2 de la Llei 4/2004 d'ordenació del territori i protecció del paisatge".  
Set. Planejament vigent  
Alfarp disposa de normes subsidiàries, aprovades per la Comissió Territorial d'Urbanisme en sessió celebrada el 22 de desembre de 1988.  
Huit. Informe de la Comissió Informativa  
La Comissió Informativa de la Comissió Territorial d'Urbanisme de València, en sessió celebrada el 23 de maig del 2008, per unanimitat, va emetre un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Fonaments jurídics  
Primer. Aspectes formals  
La tramitació ha sigut correcta, d'acord amb el que estableix l'art. 38, per remissió de l'art. 55.1 de la Llei 6/1994, de 15 de novembre, de la LRAU.  
La documentació està completa, a l'efecte del compliment del que preceptuen els art. 27 i 28 de la LRAU, i 64 i ss. del Reglament de planejament de la Comunitat Valenciana aprovat per Decret 201/1998, de 15 de desembre, del Govern Valencià (d'ara endavant, RPCV). Cal destacar que l'Ajuntament no ha presentat el projecte visat.   
D'altra banda, l'Ajuntament d'Alfarp va presentar en aquests Serveis Territorials, amb data 3 de novembre del 2004, el document de concert previ que va ser informat pel director general de Planificació i Ordenació Territorial el 30 de juny del 2005; d'aquesta manera es compleix l'art. 13.5 de la LOTPP.  
No obstant això, en compliment de l'art. 216.4 ROGTU, en el cas que el Pla general no se sotmeta a informació pública amb anterioritat al 18 d'octubre del 2008, l'esmentat concert previ perdrà la vigència, ja que es considera que l'Ajuntament ha desistit del procediment i cal iniciar una nova fase de concert previ, quedant sense efecte tots els instruments de planejament que deriven de l'esmentat concert entre els quals es troba aquest expedient.  
Segon. Ordenació estructural i aprovació de l'ordenació detallada  
El document d'homologació pretén definir els elements de l'ordenació estructural i diferenciar-los dels de l'ordenació detallada; aquest document acompanya la modificació de les NS que proposa canviar la classificació i qualificació del sòl de l'àmbit que es defineix. Serà posteriorment, tal com s'indica en la memòria del document, quan s'ordenarà de manera detallada i desenvoluparà el sector mitjançant un pla parcial.  
Prèviament a l'aprovació definitiva de l'ordenació detallada, l'Ajuntament ha de complir el que disposa l'informe del Servei d'Ordenació Territorial, en referència a l'aprovació de l'estudi d'inundabilitat, i en l'informe de la DG de Transports, respecte a l'itinerari ciclista/de vianants.  
Igualment, l'informe del Servei Territorial de Camins Ramaders ha de tenir-se en compte quan s'aprove el Pla parcial que desenvolupe detalladament el sector. Per tot l'anterior, l'aprofitament tipus ara calculat cal entendre que té el caràcter provisional que l'art. 117 del ROGTU estableix per a aquests casos.  
El document de planejament de desenvolupament ha de complir el que estableix l'informe de la Confederació Hidrogràfica del Xúquer de 16 d'abril del 2008.  
Tercer. Justificació de la reserva dotacional  
Atés que únicament se sotmet a aprovació l'ordenació estructural, únicament s'ha analitzat la reserva dotacional de xarxa primària, comprovant-se'n el compliment. Respecte a l'ordenació detallada, encara que en la memòria del document d'homologació es fa referència a la reserva dotacional secundària, serà l'Ajuntament qui, si és procedent, l'aprovarà segons el que estableix el RPCV.  
Quart. Justificació del compliment del deure de cessió gratuïta a l'administració de sòl no urbanitzable protegit, art. 13.6 de la LOTPP.  
Atés que l'expedient urbanístic que ens ocupa va ser tramitat en el mes de juny del 2005 (DOGV núm. 5038, de 29 de juny del 2005) i que l'IEB és de 0,60 m2sostre/m2sòl, és d'aplicació l'art. 13.6 de la Llei 4/2004, de 30 de juny, d'ordenació del territori i protecció del paisatge, i que estableix l'obligació de cedir sòl no urbanitzable protegit, a càrrec de l'actuació projectada, a tota classificació de sòl no urbanitzable en sòl urbanitzable, per això, atenent que l'actuació proposada comporta una modificació en la classificació del sòl i que l'índex d'edificabilitat bruta és major de 0,35 m2sostre/m2sòl, serà exigible la cessió de sòl protegit.   
No obstant això, i en aplicació de l'art. 20.5.b del ROGTU, atés que Alfarp no supera els 5.000 habitants i ser aquesta una actuació de sòl industrial promoguda per l'Administració pública (ajuntament), queda exclosa de l'obligació de la cessió que estableix l'art. 13.6 de la LOTPP.  
Cinqué. Dictamen de l'Ajuntament d'Alfarp  
El 21 de febrer del 2006 l'Ajuntament d'Alfarp emet un informe favorable a l'homologació del sector industrial de Llombai condicionat -a més del respecte a la protecció de la riquesa piscícola- a buscar un emplaçament més adequat per a l'EDAR, si bé paradoxalment el mateix Ajuntament d'Alfarp, en aquest expedient de modificació de normes i homologació, la situa en el mateix emplaçament.  
En data 6 de març del 2008 l'arquitecte de l'Ajuntament d'Alfarp emet un informe favorable respecte a l'homologació del sector industrial de Llombai i la ubicació de l'EDAR (que també afecta el polígon d'Alfarp), que conclou així:  
"1. Queden sense efecte els apartats 6é i 7é de l'informe per mi emés en data 21 de febrer del 2006, evacuat amb relació a l'escrit rebut de la Conselleria de Territori i Habitatge, secció de planejament, exp. 20051088-AA/ab impulsat per a l'homologació de les normes subsidiàries sector industrial de Llombai, ja que s'explicita que el sanejament i la depuració originats per a una possible actuació urbanística es resoldrà mitjançant connexió al sistema públic en l'EDAR de Marquesat de les aigües residuals que puguen generar-se.  
Per tot això, s'emet informe favorable al projecte relatiu a l'homologació de les normes subsidiàries sector industrial de Llombai. No obstant, la corporació resoldrà el que considere més convenient".  
Sisé. Valoració global  
Les determinacions contingudes en el projecte es consideren correctes des del punt de vista de les exigències de la política urbanística i territorial de la Generalitat Valenciana, tal com es recull en l'article 40 de la LRAU.  
Seté. Òrgan competent  
La Comissió Territorial d'Urbanisme, a proposta de la directora general d'Ordenació del Territori, és l'òrgan competent per a emetre dictamen resolutori sobre l'aprovació definitiva de les homologacions de plans urbanístics de municipis de menys de 50.000 habitants, de conformitat amb el que disposa la disposició transitòria primera, punt 3, i l'art. 54.2.b de la LRAU, en relació amb l'article 10.a) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat Valenciana.  
A la vista el que antecedeix, la Comissió Territorial d'Urbanisme de data 28 de maig del 2008, per unanimitat, acorda: supeditar l'aprovació definitiva de la modificació de les NS i homologació sector industrial d'Alfarp, fins que:  
- Es complisquen i s'incorporen en la fitxa de gestió els condicionants de la declaració d'impacte ambiental.  
- S'incloga en la fitxa urbanística que el sistema de gestió serà per gestió directa, d'acord amb la promoció pública del Pla acordada pel Ple de l'Ajuntament de 22 de maig del 2008.  
- Es presenten dues còpies del text refós del projecte, degudament visades i diligenciades.  
Comunicar a l'Ajuntament d'Alfarp que en la tramitació per a l'aprovació definitiva de l'ordenació detallada del sector s'ha de complir el que especifica el fonament jurídic segon d'aquest Acord.  
S'ha de recordar que en cas que el Pla general d'Alfarp no siga sotmés a informació pública amb anterioritat al 18 d'octubre del 2008, el concert previ perdrà la vigència, ja que es considera que l'Ajuntament ha desistit del procediment i cal iniciar una nova fase de concert previ, quedant sense efecte tots els instruments de planejament que deriven d'aquest Concert entre els quals es troba aquest expedient.   
Com les objeccions indicades són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental de l'esmentada correcció. L'article 9.b) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat atribueix a la directora general d'Ordenació del Territori la facultat de verificar el compliment de l'acord adoptat i, verificat això, ordenar la publicació de l'aprovació definitiva, de conformitat amb el que estableix l'article 41 de la Llei reguladora de l'activitat urbanística."  
Segon. En data 4 de juny del 2008 es comunica a l'Ajuntament d'Alfarp l'acord anteriorment transcrit.  
Tercer. En data 1 d'abril del 2009, l'Ajuntament d'Alfarp presenta, perquè ho aprove definitivament la Comissió Territorial d'Urbanisme, el Pla general d'aquest municipi, el qual va ser sotmés a informació pública el 4 d'abril del 2007 (DOCV núm. 5484 i diari Las Provincias) i que desenvolupa el concert previ informat favorablement per la Comissió Territorial d'Urbanisme el 30 de juny del 2005.  
Quart. En data 17 de juliol del 2009 té entrada en aquest Servei Territorial còpia en dos exemplars amb la nova documentació corregida en compliment de l'acord de la CTU anteriorment esmentat.  
Cinqué. El cap del Servei Territorial d'Ordenació del Territori, el 21 d'octubre del 2009, emet un informe en què conclou que de la documentació aportada es desprén que s'ha complit l'acord de la Comissió Territorial d'Urbanisme de data 28 de maig del 2008.  
Fonaments jurídics  
U. De la documentació presentada es desprén que s'ha complit l'acord de la CTU de data 28 de maig del 2008, tal com es justifica a continuació:  
1. S'ha inclòs en la fitxa de gestió els condicionants de la declaració d'impacte ambiental.  
2. S'ha inclòs en la fitxa urbanística la gestió directa com a sistema de gestió.  
3. S'han presentat dues còpies del text refós, degudament visades i diligenciades, en les quals es recullen les esmenes anteriors, complint així el que estableix l'últim paràgraf de l'acord de la CTU.   
Dos. El director general d'Urbanisme, segons el Decret 139/2009, de 18 de setembre, és l'òrgan competent per a verificar el compliment dels condicionants imposats en l'esmentat acord de la Comissió Territorial d'Urbanisme, per assumpció de les competències atribuïdes en l'article 9.b) del Decret 162/2007, de 21 de setembre, del Consell, pel qual s'aprova el Reglament d'òrgans territorials i urbanístics de la Generalitat.  
En conseqüència, el director general d'Urbanisme resol:  
1. Considerar complit l'Acord de la Comissió Territorial d'Urbanisme de data 28 de maig del 2008, atés que l'expedient ha sigut corregit de conformitat amb els condicionants assenyalats en aquest.   
2. Declarar definitivament aprovat l'expedient de modificació de les normes subsidiàries d'homologació del sector industrial d'Alfarp.  
3. Ordenar la publicació de l'acord aprovatori, conforme al procediment legalment previst, i segellar l'expedient de referència.  
Contra aquesta resolució, que posa fi a la via administrativa, es pot interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació o publicació d'aquesta, de conformitat amb el que preveu l'art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que els interessats puguen exercir qualsevol altre recurs que estimen oportú.  
València, 21 d'octubre del 2009.- El director general d'Urbanisme: José María Selva Ros.